CELEX: 32013D0705(01)
Language: fi
Date: 2013-07-01 00:00:00
Title: Euroopan parlamentin puhemiehistön päätös, tehty 1 päivänä heinäkuuta 2013 , Euroopan parlamentin jäsenten asemaa koskevien sääntöjen soveltamisohjeiden muuttamisesta

5.7.2013   
            
            
               FI
            
            
               Euroopan unionin virallinen lehti
            
            
               C 194/6
            
         EUROOPAN PARLAMENTIN PUHEMIEHISTÖN PÄÄTÖS,
   tehty 1 päivänä heinäkuuta 2013,
   Euroopan parlamentin jäsenten asemaa koskevien sääntöjen soveltamisohjeiden muuttamisesta
   2013/C 194/02
   EUROOPAN PARLAMENTIN PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
   ottaa huomioon sopimuksen Kroatian tasavallan liittymisestä Euroopan unioniin,
   ottaa huomioon Euroopan parlamentin jäsenten asemaa koskevat säännöt (1),
   ottaa huomioon Euroopan parlamentin työjärjestyksen 8 ja 23 artiklan,
   sekä katsoo seuraavaa:
   
               (1)
            
            
               Kroatian tasavallan liittymisestä Euroopan unioniin tehdyn sopimuksen mukaisesti Kroatiasta tulee Euroopan unionin jäsenvaltio 1 päivänä heinäkuuta 2013. Mainitusta päivästä alkaen kroatialaiset jäsenet ovat Euroopan parlamentin jäseniä. Näin ollen on tarpeen muuttaa Euroopan parlamentin jäsenten asemaa koskevien sääntöjen soveltamisohjeiden (2), jäljempänä ’soveltamisohjeet’, 23 artiklan 1 kohdan b alakohtaa, joka koskee siinä jäsenvaltiossa, josta jäsen on valittu Euroopan parlamenttiin, tehtyjen matkojen kuluja, jotta otetaan huomioon Euroopan parlamenttiin tulevat uudet kroatialaiset jäsenet.
            
         
               (2)
            
            
               Yksityisautolla tehdyille matkoille jäsenvaltiossa, josta jäsen on valittu Euroopan parlamenttiin, on asetettu vuotuinen enimmäiskilometrimäärä, joka perustuu kyseisen jäsenvaltion kokoon. Kun otetaan huomioon, että Kroatian pinta-ala on 56 542 km2, kroatialaisilla Euroopan parlamentin jäsenillä olisi oltava henkilökohtainen oikeus 8 000 kilometriin vuotta kohden,
            
         ON TEHNYT TÄMÄN PÄÄTÖKSEN:
   1 artikla
   Korvataan soveltamisohjeiden 23 artiklan 1 kohdan b alakohdan kolmas luetelmakohta seuraavasti:
   
               ”—
            
            
               8 000 km Belgiasta, Tanskasta, Virosta, Kroatiasta, Kyproksesta, Latviasta, Liettuasta, Luxemburgista, Maltasta, Alankomaista tai Sloveniasta valitut jäsenet.”
            
         2 artikla
   1.   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   2.   Tätä päätöstä sovelletaan 1 päivästä heinäkuuta 2013.
   
      (1)  Euroopan parlamentin päätös 2005/684/EY, Euratom, tehty 28 päivänä syyskuuta 2005, Euroopan parlamentin jäsenten asemaa koskevien sääntöjen vahvistamisesta (EUVL L 262, 7.10.2005, s. 1).
   
      (2)  Euroopan parlamentin puhemiehistön päätös, tehty 19 päivänä toukokuuta ja 9 päivänä heinäkuuta 2008, Euroopan parlamentin jäsenten asemaa koskevien sääntöjen soveltamisohjeista (EUVL C 159, 13.7.2009, s. 1).